Ebreju iela

Ebreju iela ir iela Rīgā, Latgales priekšpilsētā Latgales apkaimē. Iela sastāv no 2 braukšanas joslām. Ebreju iela sākas pie krustojuma ar Latgales ielu un beidzas pie krustojuma ar Valērijas Seiles un Lauvas ielu. Kopējais ielas garums ir 230 metri.

 Vēsture 
Iela, kas izveidojusies līdzās Vecajai ebreju kapsētai, pirmo reizi parādās 1867. gada Rīgas kartē un 1868./1869. gada Rīgas adrešu grāmatās ar nosaukumu Ebreju kapu iela (Ebraische Begrabnisstrasse). 1885. gadā iela pirmo reizi ieguva savu tagadējo nosaukumu Ebreju iela (Еврейская улица, Ebraerstrasse). 1923. gadā to nosauca par Žīdu ielu, bet 1938. gadā par Rundēnu ielu. Vācu okupācijas laikā no 1942. - 1944. gadam iela tika saukta par Nirzas ielu (Nersastrasse), 1944. gadā tā atguva Rundēnu ielas nosaukumu, bet 1967. gadā to pārdēvēja par Jēkaba Alkšņa ielu.

Pēc Latvijas neatkarības atjaunošanas 1990. gadā tā atguva Ebreju ielas vārdu.

 Ielu savienojumi 
Ebreju iela ir savienota ar šādām ielām:
 Latgales iela
 Līksnas iela
 Valērijas Seiles iela
 Lauvas iela

 Skatīt arī 
 Latgales priekšpilsēta
 Latgales apkaime

 Atsauces 

Kategorija:Ielas Latgales apkaimē
Kategorija:Latgales priekšpilsēta